Familie van vermoorde KZN-man gesoekErich Dorr. Foto: SAPD Maj. Thulani Zwane, woordvoerder van die polisie, het aan Maroela Media gesê Erich Dorr is omstreeks 15:30 in sy huis in Angusweg in Moseley Park deur twee verdagtes oorval. “Hy is doodgesteek en sy liggaam is buite onder bosse gekry. Twee selfone is gesteel. Dorr het glo alleen gebly,” het Zwane gesê. ŉ 25-jarige verdagte is op dieselfde dag van die moord in hegtenis geneem, maar ŉ tweede verdagte is steeds soek. Volgens Zwane kon die polisie nog nie daarin slaag om Dorr se familie op te spoor nie. “Ons doen ŉ beroep op enigiemand wat Dorr geken het of weet wie sy familie is om maj. Myrin Ogle by 082 556 8719 of Crime Stop by 08600 10111 te kontak.”